**DĖL PRITARIMO PASIRAŠYTI BENDRADARBIAVIMO SUTARTĮ SU LIETUVOS GYVENTOJŲ GENOCIDO IR REZISTENCIJOS TYRIMO CENTRU**

2024 m. kovo 28 d. Nr. TS-88

Rokiškis

Vadovaudamasi Lietuvos Respublikos vietos savivaldos įstatymo 15 straipsnio, 2 dalies 18 punktu, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, 3.2 papunkčiu, 6. punktu ir 8.1 punktu, Rokiškio rajono savivaldybės taryba n u s p r e n d ž i a:

1. Pritarti pasirašyti bendradarbiavimo sutartį su Lietuvos gyventojų genocido ir rezistencijos tyrimo centru (pridedama).

2. Pavesti Rokiškio rajono savivaldybės administracijai vykdyti bendradarbiavimo sutarties įsipareigojimus ir atlikti visus kitus veiksmus, susijusius su bendradarbiavimo sutarties įgyvendinimu.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Audronė Gavėnienė